b'\n_START_ARTICLE_\nPametni \xc5\xa1tevec porabe vode\n_START_PARAGRAPH_\nUpravljanje z vodnimi viri in vodovodnim omre\xc5\xbejem je podro\xc4\x8dje, kjer je uporaba sodobnih informacijskih tehnologij lahko zelo u\xc4\x8dinkovita, zato so nekatera mesta \xc5\xbee za\xc4\x8dela uvajati oddaljeni nadzor porabe vode s pametnimi merilci porabe vode (AMR - automated meter reading), ki preko brez\xc5\xbei\xc4\x8dnih povezav spremljajo porabo vode, prav tako pa omogo\xc4\x8dajo krmiljenje ventilov na daljavo._NEWLINE_Z uporabo IoT tehnologije se zmanj\xc5\xa1a potreba po ro\xc4\x8dnemu popisovanju \xc5\xa1tevcev, nadzor poteka v realnem \xc4\x8dasu, podatki pa se shranjujejo v oblak, od koder so dostopni nadzornim centrom in uporabnikom, ki lahko preko mobilnih naprav spremljajo svojo porabo vode._NEWLINE_Podjetje SigFox je svoje pametne merilnike \xc5\xbee namestilo v mestu Antwerpnu, kjer je name\xc5\xa1\xc4\x8denih preko 200 000 merilnikov tako pri zasebnih uporabnikih kot tudi v podjetjih._NEWLINE_Posledica mo\xc5\xbenosti spremljanja porabe je zmanj\xc5\xa1ana poraba vode pri kon\xc4\x8dnih uporabnikih, ki pa lahko preko mobilne aplikacije sporo\xc4\x8dajo tudi morebitno pu\xc5\xa1\xc4\x8danje vode in vzdr\xc5\xbeevalcem omogo\xc4\x8dijo hitrej\xc5\xa1i odziv.'